Uudenmaan lintuharrastajien oma yhdistys

Länsi-Uudenmaan petoretki
2022-09-03 07:00 - 18:30 UTC | Kiasman matkailuliikenteen pysäkki, Mannerheiminaukio 2, Helsinki, 00100, Finland
Retkeillään monipuolisimpaan petolintujen muuttoaikaan Länsi-Uudellamaalla. Aluksi ajetaan Hankoniemelle, jossa käydään meren rannalla tähyämässä aamumuuttoa ja mahdollisia paikallisia vesilintuja. Tämän jälkeen suunnataan Täktomin pelloille, jotka ovat hyvä paikka havainnoida petolintumuuttoa. Iltapäivällä matkaa jatketaan lintutilanteen mukaan Inkoon, Siuntion tai Kirkkonummen seudun pelloille. Retkikohteet ovat alustavia ja paljon riippuu vallitsevasta säästä, joten säätilanteen mukaan käyntikohteet saattavat vaihtua. Kävelyä kertyy enintään 4 km.
Ethän osallistu retkelle sairaana tai flunssaoireisena.
Katso retkitiedot tapahtumakalenterista vielä retkeä edeltävänä iltana mahdollisten viime hetken muutosten varalta.
Lue myös yleiset retkiohjeet:

Kenelle: Retki on vain Tringan jäsenille.
Oppaana: Aleksi Mikola
Retkimaksu: Tringan jäsen 45 e. Tringan jäsen/Alle 18-v./opiskelija/työtön 25 e. Maksu sisältää opastuksen ja kuljetuksen tilausbussilla.
Lähtöpaikka: Kiasman matkailuliikenteen pysäkki, Mannerheiminaukio 2
Retkiaika: Lähtö klo 7.00. Paluu Kiasmalle viimeistään klo 18.30.
Ilmoittautuminen ja retkimaksu: viimeistään 26.8. seuraavan linkin kautta:

https://tringa.tapahtumiin.fi/fi/events/e/lansi-uudenmaan-retki-3-9/629887d961efe050258b4570

Ilmoittautumisen peruminen: Lähetä peruutuksesta sähköposti: opastukset@tringa.fi
Mikäli perut osallistumisesi viimeistään 26.8., sinulle palautetaan maksamasi retkimaksu – (miinus) 5 euroa.
Mikäli perut osallistumisesi viimeistään 30.8, sinulle palautetaan retkimaksusta 50 %.
Mikäli perut osallistumisesi 30.8. jälkeen, tai et tule retkelle, jolle olet ilmoittautunut, retkimaksua ei palauteta.
Tiedustelut: aleksi_mikolaÄThotmail.com
